title: 2013/592/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/277

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2011
   (2013/592/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ferrovjarja Ewropea għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ferrovjarja Ewropea għas-sena finanzjarja 2011, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-12 ta’ Frar 2013 (05753/2013 — C7–0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tal-29 ta’ April 2004 li jistabbilixxi Aġenzija Ewropea tal-Ferroviji (ir-Regolament tal-Aġenzija) (4), u b’mod partikolari l-Artikolu 39 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0103/2013),

               1.

               Jagħti l-kwittanza lid-Direttur Eżekuttiv tal-Aġenzija Ferrovjarja Ewropea għall-implimentazzjoni tal-baġit tal-Aġenzija għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-Direttur Eżekuttiv tal-Aġenzija Ferrovjarja Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 145.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 164, 30.4.2004, p. 1.

      (5)  ĠU L 357, 31.12.2002, p. 72.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Ewropea tal-Ferroviji għas-sena finanzjarja 2011
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Aġenzija Ferrovjarja Ewropea għas-sena finanzjarja 2011,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ferrovjarja Ewropea għas-sena finanzjarja 2011, flimkien mat-tweġibiet tal-Aġenzija (1),

                  —

                  wara li kkunsidra r-rakkomandazzjoni tal-Kunsill tal-12 ta’ Frar 2013 (05753/2013 — C7–0041/2013),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

                  —

                  wara li kkunsidra r-Regolament (KE) Nru 881/2004 tal-Parlament Ewropew u tal-Kunsill tal-29 ta’ April 2004 li jistabbilixxi Aġenzija Ewropea tal-Ferroviji (ir-Regolament tal-Aġenzija) (4), u b’mod partikolari l-Artikolu 39 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0103/2013),

                  A.

                  billi l-Qorti Ewropea tal-Awdituri ddikjarat li kisbet assigurazzjoni raġonevoli li l-kontijiet annwali tal-Aġenzija Ferrovjarja Ewropa (“l-Aġenzija”) għas-sena finanzjarja 2011 huma affidabbli, u li l-operazzjonijiet li jaqgħu taħthom huma legali u regolari,

                  B.

                  billi fl-10 ta’ Mejju 2012, il-Parlament ta l-kwittanza lid-Direttur Eżekuttiv tal-Aġenzija għall-implimentazzjoni tal-baġit tal-Aġenzija għas-sena finanzjarja 2010 (6), u fir-riżoluzzjoni tiegħu li takkumpanja d-deċiżjoni dwar il-kwittanza, fost affarijiet oħra:

                              —

                              iddispjaċih li l-iżbalji fil-previżjonijiet baġitarji rriżultaw fil-kanċellazzjoni jew fid-dewmien ta’ ċerti investimenti; ħeġġeġ lill-Aġenzija tinforma immedjatament lill-awtorità ta’ kwittanza bil-miżuri implimentati sabiex ikun jista’ jsir tbassir aħjar tal-infiq,

                              —

                              fakkar li l-Aġenzija, fis-snin finanzjarji 2008 u 2009, ukoll kienet riportat approprjazzjonijiet f’ammonti konsiderevoli għal fuq is-sena finanzjarja 2010; kien tal-fehma li dak il-ksur serju tal-prinċipju baġitarju tal-annwalità ma jistax jiġi aċċettat aktar fil-futur u li l-kwittanza f’okkażjoni oħra għandha tiġi rrifjutata, f’każ ta’ ksur ieħor ta’ dak il-prinċipju baġitarju; talab lill-Aġenzija tieħu mingħajr dewmien il-miżuri meħtieġa għat-titjib tas-sitwazzjoni,

                              —

                              kien tal-opinjoni li l-Aġenzija ma indirizzatx b’mod adegwat il-problema tal-approprjazzjonijiet li ġew riportati minn sena għall-oħra; fakkar fl-importanza tal-prinċipju baġitarju ta’ annwalità; stieden lill-Aġenzija tinforma l-awtorità tal-kwittanza dwar azzjonijiet li ttieħdu biex titjieb l-implimentazzjoni tal-baġit annwali u jitnaqqsu r-riporti tal-approprjazzjonijiet tal-baġit,

                              —

                              ħeġġeġ lill-Aġenzija toħloq pjan pluriennali li jittraduċi objettivi fit-tul f’kompiti multiannwali u indikaturi prinċipali tal-prestazzjoni assoċjati; enfasizza li dan se jżomm il-partijiet interessati informati aħjar dwar l-objettivi jew l-attivitajiet, il-prijoritajiet strateġiċi u l-allokazzjoni tar-riżorsi,

                              —

                              stieden lill-Aġenzija timplimenta r-rakkomandazzjonijiet tas-Servizz tal-Awditjar Intern (IAS) relatati mal-verifika dwar il-ġestjoni tar-riżorsi umani li saret mill-IAS fl-2009,

                  C.

                  billi, skont ir-rapport dwar il-kontijiet annwali tal-Aġenzija għall-2011 (7), il-baġit tal-Aġenzija għas-sena 2011 kien jammonta għal EUR 25 988 665, meta mqabblel ma’ EUR 24 147 240 fl-2010, li jirrappreżenta żieda ta’ 7,62 % meta mqabbel mas-sena preċedenti,

         Ġestjoni baġitarja u finanzjarja

                  1.

                  Josserva li fir-Rapport Annwali ta’ Attività tal-Aġenzija ġie impenjat 95 % tal-approprjazzjonijiet u li 81 % ntuża għall-pagamenti; jikkonstata partikolarment li:

                              —

                              fit-Titolu I “Nefqa għall-persunal”, l-approprjazzjonijiet totali impenjati ammontaw għal EUR 15 930 664 (100 %), 99 % minnhom intuża għall-eżekuzzjoni ta’ pagamenti (EUR 15 710 948) filwaqt li 1 % tal-approprjazzjonijiet ġie riportat għall-2012 (EUR 219 716);

                              —

                              fit-Titolu II “Nefqa amministrattiva”, l-approprjazzjonijiet totali impenjati ammontaw għal EUR 2 212 548 (kważi 100 %), 75 % minnhom intuża għall-eżekuzzjoni ta’ pagamenti (EUR 1 649 635) filwaqt li 25 % tal-approprjazzjonijiet ġie riportat għall-2012 (EUR 562 913);

                              —

                              fit-Titolu III “Nefqa għall-operat”, l-approprjazzjonijiet totali impenjati ammontaw għal EUR 6 495 020 (83 %), 47 % minnhom intuża għall-eżekuzzjoni ta’ pagamenti (EUR 3 659 761) filwaqt li 36 % tal-approprjazzjonijiet ġie riportat għall-2012 (EUR 2 835 259);

                  2.

                  Jirrikonoxxi li l-livell tal-pagamenti quddiem l-approprjazzjonijiet baġitarji tjieb għat-titoli kollha, iżda jibqa’ baxx għat-Titolu III li jilħaq 47 % (39 % fl-2010); jesiġi li l-Aġenzija tadotta miżuri ulterjuri biex tittratta dan in-nuqqas, inkwantu din is-sitwazzjoni tikser il-prinċipju tal-annwalità tal-baġit u tirrapporta lura lill-awtorità baġitarja minnufih;

         Persunal

                  3.

                  Josserva mir-rapport tal-Qorti tal-Awdituri li l-Aġenzija se jkollha tissostitwixxi nofs il-persunal operattiv fil-perjodu 2013-2015; jistieden lill-Aġenzija tgħarraf lill-awtorità tal-kwittanza bl-azzjonijiet meħuda biex issib tarf din is-sitwazzjoni diffiċli li taf tħarbat b’mod gravi l-attivitajiet operattivi tal-Aġenzija;

         Żewġ postijiet

                  4.

                  Jieħu nota tal-fatt li l-Aġenzija tirrikonoxxi li l-użu ta’ żewġ postijiet iwassal għal ineffiċjenzi u spejjeż addizzjonali; josserva, barra minn hekk, li l-Aġenzija qiegħda tagħmel l-almu tagħha biex tnaqqas l-impatt negattiv tad-deċiżjoni dwar is-sede tal-Aġenzija;

                  5.

                  Jikkonstata mir-Rapport Annwali ta’ Attività li l-fażi preparatorja tal-proġett intiż li jżid il-kapaċità tas-sede ta’ Valenciennes tlestiet; josserva wkoll li t-titjib li għandu jsir lill-uffiċini ta’ Lille ġie pospost minħabba nuqqas ta’ riżorsi;

         Sistema kontabilistika

                  6.

                  Josserva, mir-Rapport Annwali ta’ Attività, li l-Aġenzija aġġornat il-Manwal għall-Proċeduri Finanzjarji tagħha skont il-moduli tal-kontabilità bbażata fuq id-dovuti, ABAC Workflow u ABAC Assets; jikkonstata, barra minn hekk, li l-modulu ABAC Assets ġie implimentat fl-2011;

                  7.

                  Japprezza l-implimentazzjoni, mill-1 ta’ Settembru 2010, min-naħa tal-Aġenzija ta’ sistema ċentralizzata għar-reġistrazzjoni tal-fatturi li jidħlu; jenfasizza l-bżonn ta’ tali miżura biex tiġi żgurata r-reġistrazzjoni fil-ħin tal-fatturi kollha u tikkontribwixxi biex tevita ttardjar fl-eżekuzzjoni tal-pagamenti;

         Riporti

                  8.

                  Jikkonstata mir-rapport tal-Qorti tal-Awdituri li l-approprjazzjonijiet riportati għall-2012 kienu jammontaw għal EUR 3 617 887; jistieden lill-Aġenzija tadotta miżuri ulterjuri biex tittratta dan in-nuqqas, inkwantu din is-sitwazzjoni tikser il-prinċipju tal-annwalità tal-baġit;

         Proċeduri ta’ reklutaġġ

                  9.

                  Jikkonstata mir-rapport tal-Qorti tal-Awdituri li l-Aġenzija tista’ ttejjeb il-proċeduri ta’ reklutaġġ tagħha biex tiggarantixxi bis-sħiħ it-trasparenza u t-trattament indaqs tal-kandidati; jistieden lill-Aġenzija tinforma lill-awtorità ta’ kwittanza dwar l-azzjonijiet meħuda sabiex jittejbu l-proċeduri ta’ reklutaġġ; iqis li wħud mid-dispożizzjonijiet tar-Regolamenti tal-Persunal jistgħu jkunu ta’ piż amministrattiv konsiderevoli; iħeġġeġ għalhekk lill-Kummissjoni tippermetti ċertu livell ta’ simplifikazzjoni skont l-Artikolu 110 tar-Regolamenti tal-Persunal fir-rigward tal-aġenziji;

                  10.

                  Jieħu nota mir-Rapport Annwali ta’ Attività tal-Aġenzija tal-fatt li ġie reklutat persunal skont il-previżjonijiet u li r-rata ta’ impjiegi vakanti hija 2,78 % fi tmiem is-sena; josserva wkoll li n-numru totali tal-persunal fi tmiem l-2011 kien ugwali għal 140 aġent temporanju u 14-il aġent ieħor (aġenti kuntrattwali u esperti nazzjonali sekondati);

         Kunflitti ta’ interess

                  11.

                  Jitlob lill-Aġenzija tistudja u tipprojbixxi kunflitti tal-interess potenzjali meta tkun qiegħda tirrekluta esperti u persunal mis-settur li twettaq is-superviżjoni tiegħu;

         Awditjar intern

                  12.

                  Jikkonstata minn kif indikat l-Aġenzija li fl-2011 is-Servizz tal-Awditjar Intern wettaq eżerċizzju ta’ awditjar bit-titolu “Ġestjoni tal-interoperabilità min-naħa ta’ esperti” biex jagħti assigurazzjoni raġonevoli tal-adegwatezza u tal-effikaċja tas-sistema ta’ kontroll intern għal dak li għandu x’jaqsam mal-ġestjoni tal-interoperabilità min-naħa ta’ esperti fi ħdan l-Aġenzija; josserva li, fuq il-bażi tar-riżultati, is-Servizz tal-Awditjar Intern ifformula sitt rakkomandazzjonijiet, tnejn minnhom huma kklassifikati bħala “importanti ħafna”, tlieta bħala “importanti” u waħda “awspikabbli”; jitlob lill-Aġenzija timplimenta r-rakkomandazzjonijiet tal-IAS u żżomm lill-awtorità ta’ kwittanza informata dwar l-azzjonijiet meħuda;

                  13.

                  Jilqa’ pożittivament l-inizjattiva tal-Aġenzija biex tinħoloq, fi tmiem l-2007, Kapaċità ta’ Awditjar Intern inkarigata li toffri sostenn u konsulenza lid-Direttur Eżekuttiv u lir-responsabbli maniġerjali dwar il-kontrolli interni, il-valutazzjoni tar-riskji u l-awditjar intern; josserva wkoll li matul l-2011 l-attività tal-Kapaċità ta’ Awditjar Intern kienet immirata li tassisti lil-livell maniġerjali fil-valutazzjoni annwali tas-16-il Standard ta’ Kontroll Intern, fir-reviżjoni tal-qafas ta’ ġestjoni tar-riskji, fil-koordinament tal-eżerċizzju ta’ valutazzjoni tar-riskji għall-2011 u fl-iżvilupp ta’ politika speċifika fil-qasam tal-ġestjoni tal-kunflitti ta’ interess fi ħdan l-Aġenzija;

                  14.

                  Jirreferi, għall-kummenti l-oħra ta’ natura orizzontali li jakkumpanjaw id-Deċiżjoni tiegħu dwar il-kwittanza, għar-riżoluzzjoni tiegħu tas-17 ta’ April 2013 (8) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 388, 15.12.2012, p. 145.

         (2)  ĠU L 248, 16.9.2002, p. 1.

         (3)  ĠU L 298, 26.10.2012, p. 1.

         (4)  ĠU L 164, 30.4.2004, p. 1.

         (5)  ĠU L 357, 31.12.2002, p. 72.

         (6)  ĠU L 286, 17.10.2012, p. 229.

         (7)  Rapport dwar il-kontijiet annwali 2011, p. 6.

         (8)  Testi adottati, P7_TA(2013)0134 (Ara paġna 374 ta’ dan il-Ġurnal Uffiċjali).


title: 2013/229/UE: Deċiżjoni tal-Kunsill tal- 14 ta’ Mejju 2013 dwar it-tnedija ta’ skambju awtomatizzat ta’ data fir-rigward ta’ data dattiloskopika fir-Rumanija

text:
               24.5.2013

               MT

               Il-Ġurnal Uffiċjali tal-Unjoni Ewropea

               L 138/11

         DEĊIŻJONI TAL-KUNSILL
   tal-14 ta’ Mejju 2013
   dwar it-tnedija ta’ skambju awtomatizzat ta’ data fir-rigward ta’ data dattiloskopika fir-Rumanija
   (2013/229/UE)
   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta’ Ġunju 2008 dwar it-titjib tal-koperazzjoni transkonfinali, b’mod partikolari fil-ġlieda kontra t-terroriżmu u l-kriminalità transkonfinali (1), u b’mod partikolari l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta’ Ġunju 2008 dwar l-implimentazzjoni tad-Deċiżjoni 2008/615/ĠAI (2), u b’mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               Taħt il-Protokoll dwar id-Dispożizzjonijiet Transitorji anness mat-Trattat dwar l-Unjoni Ewropea, mat-Trattat dwar il-Funzjonament tal-Unjoni Ewropea u mat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, korpi, uffiċċji u aġenziji tal-Unjoni adottati qabel id-dħul fis-seħħ tat-Trattat ta’ Lisbona huma ppreservati sa meta dawk l-atti jiġu mħassra, annullati jew emendati fl-implimentazzjoni tat-Trattati.

               (2)

               Konsegwentement, l-Artikolu 25 tad-Deċiżjoni 2008/615/ĠAI huwa applikabbli u l-Kunsill irid jiddeċiedi unanimament jekk l-Istati Membri implimentawx id-dispożizzjonijiet tal-Kapitolu 6 ta’ dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprovdi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbażi ta’ rapport ta’ evalwazzjoni bbażat fuq kwestjonarju. Fir-rigward tal-iskambju awtomatizzat ta’ data f’konformità mal-Kapitolu 2 tad-Deċiżjoni 2008/615/ĠAI, ir-rapport ta’ evalwazzjoni għandu jiġi bbażat fuq żjara ta’ evalwazzjoni u prova pilota.

               (4)

               Taħt il-punt 1.1 tal-Kapitolu 4 tal-Anness tad-Deċiżjoni 2008/616/ĠAI, il-kwestjonarju mfassal mill-Grupp ta’ Ħidma rilevanti tal-Kunsill jikkonċerna kull wieħed mill-iskambji awtomatizzati ta’ data u għandu jintwieġeb minn Stat Membru hekk kif huwa jemmen li huwa jissodisfa l-prerekwiżiti għall-kondiviżjoni tad-data fil-kategorija rilevanti ta’ data.

               (5)

               Ir-Rumanija lestiet il-kwestjonarju dwar il-protezzjoni tad-data u l-kwestjonarju dwar l-iskambju ta’ data dattiloskopika.

               (6)

               Saret b’suċċess prova pilota mir-Rumanija mal-Awstrija.

               (7)

               Saret żjara ta’ evalwazzjoni fir-Rumanija u sar rapport dwar iż-żjara ta’ evalwazzjoni mill-iskwadra ta’ evalwazzjoni Awstrijaka li ntbagħat lill-Grupp ta’ Ħidma rilevanti tal-Kunsill.

               (8)

               Ġie ppreżentat lill-Kunsill rapport ta’ evalwazzjoni ġenerali, li jagħti sintesi tar-riżultati tal-kwestjonarju, taż-żjara ta’ evalwazzjoni u tal-prova pilota fir-rigward tal-iskambju ta’ data dattiloskopika,

         ADOTTA DIN ID-DEĊIŻJONI:
   Artikolu 1
   Għall-finijiet ta’ tiftix awtomatizzat ta’ data dattiloskopika, ir-Rumanija implimentat b’mod sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hija intitolata li tirċievi u tipprovdi data personali taħt l-Artikolu 9 ta’ dik id-Deċiżjoni mill-jum tad-dħul fis-seħħ ta’ din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, l-14 ta’ Mejju 2013.

            Għall-Kunsill

            Il-President

         M. NOONAN

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.


title: Deċiżjoni tal-Kunsill 2013/186/PESK tat- 22 ta' April 2013 li temenda d-Deċiżjoni tal-Kunsill 2012/739/PESK dwar miżuri restrittivi kontra s-Sirja

text:
                  23.4.2013

                  MT

                  Il-Ġurnal Uffiċjali tal-Unjoni Ewropea

                  L 111/101

         DEĊIŻJONI TAL-KUNSILL 2013/186/PESK
         tat-22 ta' April 2013
         li temenda d-Deċiżjoni tal-Kunsill 2012/739/PESK dwar miżuri restrittivi kontra s-Sirja
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
         Billi:

                     (1)

                     Fid-29 ta' Novembru 2012, il-Kunsill adotta d-Deċiżjoni 2012/739/PESK dwar miżuri restrittivi kontra s-Sirja (1).

                     (2)

                     Fit-18 ta' Frar 2013, il-Kunsill iddikjara li s-sistema tas-sanzjonijiet kontra s-Sirja għandha tiġi vvalutata u riveduta sabiex tkun ta' appoġġ u ta' għajnuna għall-oppożizzjoni.

                     (3)

                     Il-Kunsill jikkunsidra li huwa neċessarju li jiġu introdotti derogi għal ċerti miżuri restrittivi bil-għan li l-popolazzjoni ċivili Sirjana tiġi mgħejuna, b'mod partikolari billi jiġi ssodisfat tħassib umanitarju, tiġi rrestawrata l-ħajja normali, jiġu pprovduti servizzi bażiċi, issir ir-rikostruzzjoni, u tiġi rrestawrata l-attività ekonomika normali jew finijiet ċivili oħra. Il-Kunsill jikkunsidra li l-Koalizzjoni Nazzjonali Sirjana għall-Forzi Rivoluzzjonarji u tal-Oppożizzjoni, li l-UE taċċetta bħala rappreżentanti leġittimi tal-poplu Sirjan, għandha tiġi kkonsultata fil-proċess ta' deroga.

                     (4)

                     F'dan il-kuntest, il-Kunsill iddeċieda li jemenda l-miżuri rigward il-projbizzjoni fuq l-importazzjoni taż-żejt, il-projbizzjoni fuq l-esportazzjoni ta' tagħmir u teknoloġija ewlenin għal setturi ewlenin tal-industrija taż-żejt u tal-gass naturali fis-Sirja u l-projbizzjoni fuq l-investimenti fl-industrija taż-żejt Sirjana.

                     (5)

                     Hija meħtieġa aktar azzjoni mill-Unjoni sabiex jiġu implimentati ċerti miżuri.

                     (6)

                     Id-Deċiżjoni 2012/739/PESK għandha tiġi emendata kif adatt,

               ADOTTA DIN ID-DEĊIŻJONI:

            Artikolu 1
            Id-Deċiżjoni tal-Kunsill 2012/739/PESK hija b'dan emendata kif ġej:

                        (1)

                        Għandhom jiżdiedu l-Artikoli li ġejjin:

                           “Artikolu 6a
                           Bil-ħsieb li jiġi ssodisfat tħassib umanitarju, tiġi rrestawrata l-ħajja normali, jiġu pprovduti servizzi bażiċi, issir ir-rikostruzzjoni, u tiġi rrestawrata l-attività ekonomika normali jew finijiet ċivili oħra, u b'deroga mill-Artikolu 6(1) u (2), l-awtoritajiet kompetenti ta' Stat Membru jistgħu jawtorizzaw ix-xiri, l-importazzjoni jew it-trasport mis-Sirja ta' żejt mhux maħdum u prodotti petroliferi u l-provvista ta' finanzjamenti jew assistenza finanzjarja relatati, inklużi derivati finanzjarji, kif ukoll assigurazzjoni u riassigurazzjoni, dment li l-kondizzjonijiet li ġejjin jiġu sodisfatti:

                                       (a)

                                       il-Koalizzjoni Nazzjonali Sirjana għall-Forzi Rivoluzzjonarji u tal-Oppożizzjoni tkun ġiet ikkonsultata minn qabel mill-Istat Membru kkonċernat;

                                       (b)

                                       l-attivitajiet ikkonċernati mhumiex direttament jew indirettament għall-benefiċċju ta' persuna jew entità msemmija fl-Artikolu 25(1); u

                                       (c)

                                       l-attivitajiet ikkonċernati ma jiksru l-ebda projbizzjoni stabbilita f'din id-Deċiżjoni.

                                 L-Istat Membru rilevanti għandu jinforma lill-Istati Membri l-oħrajn b'kull awtorizzazzjoni mogħtija taħt dan l-Artikolu.”.

                           “Artikolu 9a
                           Bil-ħsieb li jiġi ssodisfat tħassib umanitarju, tiġi rrestawrata l-ħajja normali, jiġu pprovduti servizzi bażiċi, issir ir-rikostruzzjoni, u tiġi rrestawrata l-attività ekonomika normali jew finijiet ċivili oħra, u b'deroga mill-Artikolu 8(1) u (2), l-awtoritajiet kompetenti ta' Stat Membru jistgħu jawtorizzaw il-bejgħ, il-provvista jew it-trasferiment ta' tagħmir u teknoloġija ewlenin għas-setturi ewlenin tal-industrija taż-żejt u l-gass naturali fis-Sirja msemmi fl-Artikolu 8(1), jew għall-intrapriżi Sirjani jew intrapriżi bi sjieda Sirjana involuti f'dawk is-setturi barra mis-Sirja u l-provvista ta' assistenza teknika relatata jew taħriġ u servizzi oħra, kif ukoll finanzjament jew assistenza finanzjarja, sakemm jintlaħqu l-kondizzjonijiet li ġejjin:

                                       (a)

                                       il-Koalizzjoni Nazzjonali Sirjana għall-Forzi Rivoluzzjonarji u tal-Oppożizzjoni tkun ġiet ikkonsultata minn qabel mill-Istat Membru kkonċernat;

                                       (b)

                                       l-attivitajiet ikkonċernati mhumiex direttament jew indirettament għall-benefiċċju ta' persuna jew entità msemmija fl-Artikolu 25(1); u

                                       (c)

                                       l-attivitajiet ikkonċernati ma jiksru l-ebda projbizzjoni stabbilita f'din id-Deċiżjoni.

                                 L-Istat Membru rilevanti għandu jinforma lill-Istati Membri l-oħrajn b'kull awtorizzazzjoni mogħtija taħt dan l-Artikolu.”.

                           “Artikolu 14a
                           Bil-ħsieb li jiġi ssodisfat tħassib umanitarju, tiġi rrestawrata l-ħajja normali, jiġu pprovduti servizzi bażiċi, issir ir-rikostruzzjoni, u tiġi rrestawrata l-attività ekonomika normali jew finijiet ċivili oħra, u b'deroga mill-punti (a), (c) u (e) tal-Artikolu 13, l-awtoritajiet kompetenti ta' Stat Membru jistgħu jawtorizzaw l-għoti ta' kwalunkwe self finanzjarju jew kreditu lil jew l-akkwist jew l-estensjoni ta' parteċipazzjoni f'intrapriżi fis-Sirja li huma involuti fis-setturi tal-industrija taż-żejt Sirjan ta' esplorazzjoni, produzzjoni jew raffinar, jew f'intrapriżi Sirjani jew bi sjieda Sirjana involuti f'dawk is-setturi barra mis-Sirja, jew il-ħolqien ta' kwalunkwe impriża konġunta ma' intrapriżi fis-Sirja li huma involuti fis-setturi tal-industrija taż-żejt Sirjani ta' esplorazzjoni, produzzjoni jew raffinar u ma' kwalunkwe sussidjarja jew affiljat taħt il-kontroll tagħhom, sakemm jintlaħqu l-kondizzjonijiet li ġejjin:

                                       (a)

                                       il-Koalizzjoni Nazzjonali Sirjana għall-Forzi Rivoluzzjonarji u tal-Oppożizzjoni tkun ġiet ikkonsultata minn qabel mill-Istat Membru kkonċernat;

                                       (b)

                                       l-attivitajiet ikkonċernati mhumiex direttament jew indirettament għall-benefiċċju ta' persuna jew entità msemmija fl-Artikolu 25(1); u

                                       (c)

                                       l-attivitajiet ikkonċernati ma jiksru l-ebda projbizzjoni stabbilita f'din id-Deċiżjoni.

                                 L-Istat Membru rilevanti għandu jinforma lill-Istati Membri l-oħrajn b'kull awtorizzazzjoni mogħtija taħt dan l-Artikolu.”.

                        (2)

                        L-Artikolu 31 jinbidel b'dan li ġej:

                           “Artikolu 31

                              1.   Din id-Deċiżjoni għandha tapplika sal-1 ta’ Ġunju 2013. Hija għandha tinżamm taħt reviżjoni kostanti. Hija għandha tiġġedded, jew tiġi emendata kif adatt, jekk il-Kunsill iqis li l-objettivi tagħha ma ntlaħqux.

                              2.   Id-derogi previsti fl-Artikoli 6a, 9a u 14a għandhom jiġu rieżaminati qabel l-iskadenza ta' din id-Deċiżjoni, b'kont meħud tal-kontribut tagħhom biex jgħinu l-popolazzjoni ċivili Sirjana.”.

            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.

            Magħmul fil-Lussemburgu, it-22 ta’ April 2013.

                  Għall-Kunsill

                  Il-President

               C. ASHTON

            (1)  ĠU L 330, 30.11.2012, p. 21.


title: 2009/453/KE: Deċiżjoni tal-Kummissjoni tal- 11 ta' Ġunju 2009 li ttemm il-proċediment ta’ anti-dumping li jikkonċerna l-importazzjonijiet ta’ metall tas-sodju li joriġina fl-Istati Uniti tal-Amerika

text:
               12.6.2009

               MT

               Il-Ġurnal Uffiċjali tal-Unjoni Ewropea

               L 149/76

         DEĊIŻJONI TAL-KUMMISSJONI
   tal-11 ta' Ġunju 2009
   li ttemm il-proċediment ta’ anti-dumping li jikkonċerna l-importazzjonijiet ta’ metall tas-sodju li joriġina fl-Istati Uniti tal-Amerika
   (2009/453/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (ir-Regolament bażiku) (1), u b’mod partikolari l-Artikolu 9 tiegħu,
   Wara li kkonsultat lill-Kumitat Konsultattiv,
   Billi:
   1.   IL-PROĊEDURA

   1.1.   It-tnedija tal-proċediment

               (1)

               Fit-23 ta’ Lulju 2008, il-Kummissjoni ħabbret permezz ta’ avviż ippubblikat f’Il-Ġurnal Uffiċjali tal-Unjoni Ewropea
                   (2) (“avviż ta’ bidu”), it-tnedija ta’ proċediment anti-dumping li jikkonċerna l-importazzjonijiet fil-Komunità ta’ sodju, f’ammonti kbar, li joriġinaw mill-Istati Uniti tal-Amerika (“USA”), normalment iddikjarat fi ħdan il-kodiċi tan-NM ex 2805 11 00 (‘il-prodott ikkonċernat’).

               (2)

               Il-proċediment beda wara ilment li tressaq fl-10 ta’ Ġunju 2008 mill-uniku produttur tal-Komunità, Métaux Spéciaux (MSSA SAS) (‘il-kwerelant’).

               (3)

               Fit-23 ta’ Lulju 2008, il-Kummissjoni tat bidu għal investigazzjoni kontra s-sussidju fir-rigward tal-importazzjonijiet tal-istess prodott li joriġina mill-Istati Uniti tal-Amerika (3). Din l-investigazzjoni ntemmet permezz ta’ Deċiżjoni tal-Kummissjoni ta’ 2009/452/EC (4).

         1.2.   Il-partijiet ikkonċernati u ż-żjarat ta’ verifika

               (4)

               Il-Kummissjoni uffiċjalment tat parir lill-kwerelant, l-uniku esportatur/produttur magħruf fl-Istati Uniti tal-Amerika, lill-importaturi u lill-utenti magħrufa li huma kkonċernati, u lir-rappreżentanti tal-Istati Uniti tal-Amerika dwar il-bidu tal-proċediment. Il-partijiet interessati ngħataw l-opportunità li jressqu fehmiethom bil-miktub u li jitolbu smigħ fil-limitu taż-żmien li ġie stabbilit fl-avviż ta′ bidu.

               (5)

               Il-Kummissjoni bagħtet kwestjonarji lill-partijiet kollha magħrufa li huma kkonċernati u rċeviet risposti mir-rappreżentanti tal-Istati Uniti tal-Amerika, mill-esportatur produttur uniku fl-Istati Uniti tal-Amerika (“l-esportatur produttur li kkoopera”), mill-kwerelant u minn tliet utenti Komunitarji.

               (6)

               Il-Kummissjoni fittxet u vverifikat l-informazzjoni kollha li qieset li kienet meħtieġa biex ikun iddeterminat id-dumping, id-dannu li rriżulta u l-interess Komunitarju u wettqet il-verifiki fuq il-post tal-kumpaniji li ġejjin:

                              Il-produttur tal-Komunità:

                                       —

                                       Métaux Spéciaux (MSSA SAS), Saint-Marcel, Franza

                              Il-produttur esportatur fl-Istati Uniti tal-Amerika:

                                       —

                                       E.I. DuPont De Nemours and Company, Wilmington, Delaware

                              Il-Kummerċjant relatat fl-Iżvizzera:

                                       —

                                       DuPont De Nemours International S.A., Ġinevra

                              L-utenti Komunitarji:

                                       —

                                       Rohm and Haas Europe Sàrl, Morges, l-Iżvizzera

                                       —

                                       Evonik Degussa GmbH, Frankfurt, il-Ġermanja

         1.3.   Perjodu ta’ investigazzjoni u perjodu meqjus

               (7)

               L-investigazzjoni dwar id-dumping u l-ħsara kopriet il-perjodu mill-1 ta’ Lulju 2007 sat-30 ta’ Ġunju 2008 (“il-perjodu ta’ investigazzjoni” jew “PI”). L-eżami tax-xejriet rilevanti għall-valutazzjoni tad-dannu kopra l-perjodu mill-1 ta’ Jannar 2005 sa tmiem il-perjodu ta’ investigazzjoni (il-“perjodu kkunsidrat”).

         2.   L-IRTIRAR TAL-ILMENT U T-TMIEM TAL-PROĊEDIMENT

               (8)

               Permezz ta’ ittra tal-1 ta’ April 2009 indirizzata lill-Kummissjoni, il-kwerelant formalment irtira l-ilment tiegħu. Skont il-kwerelant, dan l-irtirar tqanqal minħabba ċirkostanzi li nbidlu.

               (9)

               Skont l-Artikolu 9(1) tar-Regolament bażiku, il-proċediment jista’ jitwaqqaf meta l-ilment jiġi rtirat sakemm tmiem bħal dan ma jkunx fl-interess tal-Komunità.

               (10)

               Il-Kummissjoni qieset li l-proċedura attwali għandha tintemm peress li l-investigazzjoni ma tefgħet l-ebda dawl fuq il-possibiltà li dan l-għeluq imur kontra l-interess Komunitarju. Il-partijiet interessati ġew infurmati b’dan u ngħataw l-opportunità li jikkummentaw. Madankollu, ma tressqu l-ebda kummenti li jindikaw li tali tmiem tal-proċediment ma jkunx fl-interess tal-Komunità.

               (11)

               Il-Kummissjoni għalhekk tikkonkludi li l-proċediment tal-antidumping li jikkonċerna l-importazzjoni fil-Komunità ta’ sodju, f’ammonti kbar, li joriġina fl-Istati Uniti tal-Amerika għandu jiġi tterminat mingħajr l-impożizzjoni ta’ miżuri ta’ antidumping.

         IDDEĊIDIET KIF ĠEJ:
   Artikolu Uniku
   Il-proċediment anti-dumping li jikkonċerna l-importazzjonijiet tas-sodju, f’ammonti kbar, li jaqa’ fi ħdan il-kodiċi tan-NM ex 2805 11 00, li joriġina fl-Istati Uniti tal-Amerika, huwa b’dan mitmum.

      Magħmula fi Brussell, il-11 ta’ Ġunju 2009.

            Għall-Kummissjoni

         Catherine ASHTON

            Membru tal-Kummissjoni

      (1)  ĠU L 56, 6.3.1996, p. 1.

      (2)  ĠU C 186, 23.7.2008, p. 32.

      (3)  ĠU C 186, 23.7.2008, p. 35.

      (4)  Ara paġna 74 ta’ dan il-Ġurnal Uffiċjali.


title: Deċiżjoni (UE) 2016/1570 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit tal-Uffiċċju Ewropew tal-Pulizija (Europol) għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/361

         DEĊIŻJONI (UE) 2016/1570 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit tal-Uffiċċju Ewropew tal-Pulizija (Europol) għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Uffiċċju Ewropew tal-Pulizija għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Uffiċċju Ewropew tal-Pulizija għas-sena finanzjarja 2014, flimkien mar-risposta tal-Uffiċċju (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Uffiċċju fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0084/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra d-Deċiżjoni tal-Kunsill 2009/371/ĠAI tas-6 ta’ April 2009 li tistabbilixxi l-Uffiċċju Ewropew tal-Pulizija (Europol) (4), u b’mod partikolari l-Artikolu 43 tagħha,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta ’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0122/2016),

               1.

               Jagħti l-kwittanza lid-Direttur tal-Uffiċċju Ewropew tal-Pulizija għall-implimentazzjoni tal-baġit tal-Uffiċċju għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur tal-Uffiċċju Ewropew tal-Pulizija, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 324.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 121, 15.5.2009, p. 37.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: 2009/229/KE: Deċiżjoni tal-Parlament Ewropew tat- 22 ta' April 2008 dwar il-kwittanza għall-implimentazzjoni tal-baġit tal-Aġenzija Ewropea għall-Ġestjoni ta’ Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2006

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 88/226

         DEĊIŻJONI TAL-PARLAMENT EWROPEW
   tat-22 ta' April 2008
   dwar il-kwittanza għall-implimentazzjoni tal-baġit tal-Aġenzija Ewropea għall-Ġestjoni ta’ Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2006
   (2009/229/KE)

      IL-PARLAMENT EWROPEW,
   wara li kkunsidra l-kontijiet annwali finali tal-Aġenzija Ewropea għall-Amministrazzjoni tal-Koperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2006 (1);
   wara li kkunsidra r-rapport tal-Qorti tal-Awdituri dwar il-kontijiet annwali finali tal-Aġenzija Ewropea għall-Amministrazzjoni tal-Koperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2006, flimkien mat-tweġibiet tal-Aġenzija (2),
   wara li kkunsidra r-Rakkomandazzjoni tal-Kunsill tat-12 ta' Frar 2008 (5843/2008 – C6-0084/2008),
   wara li kkunsidra t-Trattat KE, u b'mod partikolari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2007/2004 tas-26 ta' Ottubru 2004 li jistabbilixxi l-Aġenzija Ewropea għall-Amministrazzjoni tal-Koperazzjoni Operattiva fil-Fruntieri Esterni tal-Istati Membri tal-Unjoni Ewropea (4), u b'mod speċjali l-Artikolu 30 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Libertajiet Ċivili, il-Ġustizzja u l-Intern (A6-0126/2008),

               1.

               Jagħti l-kwittanza lid-Direttur Eżekuttiv fir-rigward tal-implimentazzjoni tal-baġit tal-Aġenzija Ewropea għall-Amministrazzjoni tal-Koperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2006;

               2.

               Jippreżenta l-kummenti tiegħu fir-riżoluzzjoni t“hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni u r-riżoluzzjoni li tifforma parti integrali minnha lid-Direttur Eżekuttiv tal-Aġenzija Ewropea għall-Amministrazzjoni tal-Koperazzjoni Operattiva fil-Fruntieri Esterni tal-Istati Membri tal-Unjoni Ewropea, lill-Kunsill, lill-Kummissjoni u lill-Qorti tal-Awdituri u biex jiżgura li jiġu ppubblikati f”Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU C 261, 31.10.2007, p. 7.

      (2)  ĠU C 309, 19.12.2007, p. 29.

      (3)  ĠU L 248, 16.9.2002, p. 1.

      (4)  ĠU L 349, 25.11.2004, p. 1.

      (5)  ĠU L 357, 31.12.2002, p. 72.
    ---documentbreak---

               31.3.2009

               MT

               Il-Ġurnal Uffiċjali tal-Unjoni Ewropea

               L 88/227

         RIŻOLUZZJONI TAL-PARLAMENT EWROPEW
   tat-22 ta' April 2008
   b'osservazzjonijiet li jagħmlu parti integrali mid-deċiżjoni dwar il-kwittanza fir-rigward tal-implimentazzjoni tal-baġit tal-Aġenzija Ewropea għall-Ġestjoni ta’ Kooperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2006
   IL-PARLAMENT EWROPEW,
   wara li kkunsidra l-kontijiet annwali finali tal-Aġenzija Ewropea għall-Amministrazzjoni tal-Koperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2006 (1),
   wara li kkunsidra r-rapport tal-Qorti tal-Awdituri dwar il-kontijiet annwali finali tal-Aġenzija Ewropea għall-Amministrazzjoni tal-Koperazzjoni Operattiva fil-Fruntieri Esterni tal-Istati Membri tal-Unjoni Ewropea għas-sena finanzjarja 2006, flimkien mat-tweġibiet tal-Aġenzija (2),
   wara li kkunsidra r-rakkomandazzjoni tal-Kunsill tat-12 ta' Frar 2008 (5843/2008 – C6-0084/2008),
   wara li kkunsidra t-Trattat KE, u b'mod partikolari l-Artikolu 276 tiegħu,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 2007/2004 tas-26 ta' Ottubru 2004 li jistabbilixxi l-Aġenzija Ewropea għall-Amministrazzjoni tal-Koperazzjoni Operattiva fil-Fruntieri Esterni tal-Istati Membri tal-Unjoni Ewropea (4), u b'mod speċjali l-Artikolu 30 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 (5), u b'mod partikulari l-Artikolu 94 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Libertajiet Ċivili, il-Ġustizzja u l-Intern (A6-0126/2008),

               A.

               billi l-Qorti tal-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja 2006 huma ta' min joqgħod fuqhom, u li t-tranżazzjonijiet bażiċi huma legali u regolari,

               B.

               billi s-sena 2006 kienet l-ewwel sena ta' awtonomija finanzjarja tal-Aġenzija,

         Punti ġenerali li jikkonċernaw il-kwistjonijiet orizzontali li jaffettwaw lill-aġenziji tal-UE u li b'hekk jaffettwaw ukoll il-proċedura ta' kwittanza għal kull waħda mill-aġenziji individwali

               1.

               Jinnota li l-baġits tal-24 aġenzija u ta' korpi satelliti oħrajn li saritilhom il-verifika mill-Qorti tal-Awdituri kienu jammontaw għal EUR 1 080,5 miljun fl-2006 (l-akbar baġit kien tal-Aġenzija Ewropea għar-Rikostruzzjoni li kien jammonta għal EUR 271 miljun u l-iżgħar baġit kien tal-Kulleġġ Ewropew tal-Pulizija (CEPOL) li kien jammonta għal EUR 5 miljun);

               2.

               Jenfasizza l-fatt li l-firxa ta' korpi esterni tal-UE li huma suġġetti għal verifika u għal kwittanza issa tinkludi mhux biss aġenziji regolatorji tradizzjonali iżda wkoll aġenziji eżekuttivi li ġew stabbiliti sabiex jimplimentaw programmi speċifiċi, u fil-futur qrib se testendi wkoll għal intrapriżi konġunti li ġew stabbiliti bħala ftehimiet ta' sħubija pubbliċi-privati (inizjattivi teknoloġiċi konġunti);

               3.

               Josserva fir-rigward tal-Parlament li l-għadd ta' aġenziji suġġetti għall-proċedura ta' kwittanza evolva kif ġej: sena finanzjarja 2000: 8; 2001: 10; 2002: 11; 2003: 14; 2004: 14; 2005: 16; 2006: 20 aġenzija regolatorja u 2 aġenziji eżekuttivi (m'humiex inklużi 2 aġenziji li jiġu vverifikati mill-Qorti tal-Awdituri iżda li huma suġġetti għal proċess ta' kwittanza intern);

               4.

               Jikkonkludi, għaldaqstant, li l-proċess ta' verifika/kwittanza sar ineffiċjenti u sproporzjonat meta mqabbel mad-daqs relattiv tal-baġits tal-aġenziji/tal-korpi satelliti; jagħti istruzzjonijiet lill-kumitat kompetenti tiegħu sabiex jagħmel reviżjoni fuq firxa wiesgħa tal-proċess ta' kwittanza fir-rigward ta' aġenziji u korpi satelliti bil-għan li jitfassal metodu iktar sempliċi u razzjonali, filwaqt li jżomm f'moħħu l-għadd li dejjem jikber ta' korpi li kull wieħed minnhom jesiġi rapport ta' kwittanza separat fis-snin li ġejjin;

         Kunsiderazzjonijiet fundamentali

               5.

               Jitlob li l-Kummissjoni tipprovdi spjegazzjonijiet ċari dwar l-elementi li ġejjin qabel ma tinħoloq aġenzija ġdida jew issir riforma ta' aġenzija eżistenti: it-tip ta' aġenzija, l-għanijiet tal-aġenzija, l-istruttura ta' governanza interna, il-prodotti, is-servizzi, il-proċeduri ewlenin, il-grupp fil-mira, il-klijenti u l-partijiet interessati tal-aġenzija, ir-relazzjoni formali mal-atturi esterni, ir-responsabbilità baġitarja, l-ippjanar finanzjarju, u l-istaff u l-politika dwar l-istaff;

               6.

               Jitlob li kull aġenzija tkun irregolata minn ftehima annwali rigward ir-rendiment li tkun ifformulata mill-aġenzija u mid-DĠ responsabbli u li għandha tinkludi l-għanijiet ewlenin għas-sena li tkun ġejja, qafas finanzjarju u indikaturi ċari għall-kejl tar-rendiment;

               7.

               Jitlob li l-eżekuzzjoni tal-aġenziji tiġi vverifikata b'mod regolari (u fuq bażi ad hoc) mill-Qorti tal-Awdituri jew awditur indipendenti ieħor; iqis li din il-verifika m'għandhiex tkun limitata għal elementi tradizzjonali ta' ġestjoni finanzjarja u għall-użu kif suppost tal-fondi pubbliċi, iżda għandha tkopri wkoll l-effiċjenza u l-effikaċja amministrattiva u għandha tinkludi klassifikazzjoni tal-ġestjoni finanzjarja ta' kull aġenzija;

               8.

               Jargumenta li fil-każ ta' aġenziji li qegħdin kontinwament jistmaw li l-ħtiġijiet baġitarji rispettivi tagħhom huma ogħla milli fil-fatt huma, għandu jkun hemm tnaqqis tekniku skont il-postijiet vakanti; huwa tal-opinjoni li dan għandu jwassal f'perjodu fit-tul għal inqas dħul assenjat għall-aġenziji u għalhekk inaqqas ukoll l-ispejjeż amministrattivi;

               9.

               Jinnota li hija problema serja li numru ta' aġenziji jiġu kkritikati talli ma jsegwux ir-regoli dwar l-akkwist pubbliku, ir-Regolament Finanzjarju, ir-Regolamenti tal-Istaff eċċ.; jikkunsidra li r-raġuni ewlenija għal dan hija li ħafna mir-regolamenti u r-Regolament Finanzjarju huma mfassla għal istituzzjonijiet akbar u li ħafna mill-aġenziji ż-żgħar m'ghandhomx il-kapaċità mixtieqa biex jaqdu dawn il-ħtiġijiet regolatorji; għalhekk jitlob lill-Kummissjoni sabiex issib soluzzjoni malajr kemm jista' jkun, sabiex titjieb l-effiċjenza billi l-funzjonijiet amministrattivi ta' diversi aġenziji jingħaqdu flimkien, sabiex tinkiseb din is-saħħa (billi wieħed jikkunsidra l-kambjamenti neċessarji fir-Regolamenti bażiċi li jmexxu lill-aġenziji u l-indipendenza baġitarja tagħhom), jew sabiex toħloq abbozz ta' regoli speċifiċi għall-aġenziji (b'mod partikolari billi timplimenta regoli għall-aġenziji) li jippermettulhom li jkunu konformi fit-totalità tagħhom;

               10.

               Jinsisti li l-Kummissjoni, meta tkun qed tfassal l-Abbozz Preliminari tal-Baġit, tqis ir-riżultati tal-implimentazzjoni tal-baġit mill-aġenziji individwali fis-snin ta' qabel, b'mod partikolari għas-sena n-1, u tirrevedi l-baġit rikjest mill-aġenzija partikolari kif meħtieġ; jistieden lill-Kumitat kompetenti tiegħu sabiex jirrispetta din ir-reviżjoni u, jekk ma jkunx diġà ġie rivedut mill-Kummissjoni, jirrevedi huwa stess il-baġit imsemmi fuq livell realistiku li jaqbel mal-kapaċità ta' assorbiment u implimentazzjoni tal-aġenzija imsemmija;

               11.

               Ifakkar id-deċiżjoni tiegħu dwar il-kwittanza b'rabta mas-sena finanzjarja 2005, fejn huwa stieden lill-Kummissjoni sabiex kull ħames snin tippreżenta studju dwar il-valur miżjud ta' kull aġenzija li teżisti; f'każ ta' evalwazzjoni negattiva tal-valur miżjud ta' aġenzija, jistieden lill-istituzzjonijiet relevanti kollha sabiex jieħdu l-passi neċessarji, billi jifformulaw mill-ġdid il-mandat ta' dik l-aġenzija jew billi jagħlquh; jinnota li ma saret l-ebda evalwazzjoni min-naħa tal-Kummissjoni fl-2007; jinsisti li l-Kummissjoni għandha tippreżenta, tal-inqas, 5 minn dan it-tip ta' evalwazzjonijiet qabel id-deċiżjoni dwar il-kwittanza b'rabta mas-sena finanzjarja 2007, billi tibda mill-iżjed aġenzija antika;

               12.

               Huwa tal-opinjoni li r-rakkomandazzjonijiet tal-Qorti tal-Awdituri għandhom jiġu implimentati minnufih, u li l-livell tas-sussidji mħallsa lill-aġenziji għandu jkun konformi mal-ħtiġijiet attwali tagħhom għal dak li għandu x'jaqsam mal-likwidità; barra minn hekk jikkunsidra li l-emendi tar-Regolament Finanzjarju ġenerali għandhom jiġu miżjuda fir-Regolament finanzjarju ta' qafas tal-aġenziji u f'bosta regolamenti finanzjarji speċifiċi;

         Il-preżentazzjoni tad-data li tiġi rapportata

               13.

               Jinnota li m'hemm ebda metodu standard fost l-aġenziji fir-rigward tal-preżentazzjoni tal-attivitajiet tagħhom matul is-sena finanzjarja konċernata, il-kontijiet tagħhom u r-rapporti dwar il-ġestjoni baġitarja u finanzjarja u l-kwistjoni dwar jekk għandhiex titfassal dikjarazzjoni ta' assigurazzjoni mid-direttur tal-aġenzija; josserva li mhux l-aġenziji kollha jiddistingwu b'mod ċar bejn (a) il-preżentazzjoni tax-xogħol tal-aġenzija lill-pubbliku u (b) ir-rappurtar tekniku dwar il-ġestjoni baġitarja u finanzjarja;

               14.

               Jinnota li filwaqt li l-istruzzjonijiet fis-seħħ tal-Kummissjoni għall-preparazzjoni tar-rapporti ta' attività ma jesiġux b'mod espliċitu li l-aġenzija tfassal dikjarazzjoni ta' assigurazzjoni, bosta diretturi, minkejja dan, xorta waħda għamlu hekk għall-2006, filwaqt li f'każ wieħed minnhom kienet inkluża riserva importanti;

               15.

               Ifakkar fir-riżoluzzjoni tiegħu tat-12 ta' April 2005 (6), fejn jistieden lid-Diretturi tal-Aġenziji sabiex minn issa “l quddiem ir-rapport tal-attivitajiet annwali tagħhom, li jiġi ppreżentat flimkien mat-tagħrif finanzjarju u tal-ġestjoni, ikollu miegħu dikjarazzjoni ta' assigurazzjoni li tikkonċerna l-legalità u r-regolarità tal-operazzjonijiet, simili għad-dikjarazzjonijiet li ġew iffirmati mid-Diretturi Ġenerali tal-Kummissjoni;

               16.

               Jitlob lill-Kummissjoni sabiex temenda l-istruzzjonijiet fis-seħħ tagħha lill-aġenziji skont dan;

               17.

               Barra minn hekk, jissuġġerixxi li l-Kummissjoni għandha taħdem mal-aġenziji biex jinħoloq mudell armonizzat li japplika għall-aġenziji u għall-korpi satelliti kollha li jiddistingwi b'mod ċar bejn

                           —

                           rapport annwali maħsub għall-qarrejja ġenerali dwar l-operazzjonijiet, ix-xogħol u l-kisbiet tal-korpi,

                           —

                           rendikontijiet finanzjarji u rapport dwar l-implimentazzjoni tal-baġit,

                           —

                           rapport dwar l-attività simili għar-rapporti ta' attività tad-Diretturi Ġenerali tal-Kummissjoni,

                           —

                           dikjarazzjoni ta' assigurazzjoni ffirmata mid-direttur tal-korp, flimkien ma' kull riserva jew osservazzjoni li jqis xierqa li jwassal għall-attenzjoni tal-awtorità ta' kwittanza;

         Sejbiet ġenerali mill-Qorti tal-Awdituri

               18.

               Jinnota dak li sabet il-Qorti (Rapport Annwali, paragrafu 10.29 (7) li l-iżburżar ta' sussidji li jitħallsu mill-Kummissjoni mill-baġit tal-Komunità m'huwiex ibbażat fuq stimi ġġustifikati biżżejjed tar-rekwiżiti ta' likwidità tal-aġenziji, u li dan, flimkien mad-daqs tat-trasferimenti (carry-overs), iwassal sabiex ikollhom bilanċi ta' kreditu kbar mhux ħażin; jinnota wkoll ir-rakkomandazzjoni tal-Qorti li l-livell ta' sussidji li jitħallsu lill-aġenziji għandu jkun konformi mal-bżonnijiet reali tagħhom għal dak li jirrigwarda l-likwidità;

               19.

               Jinnota li fi tmiem l-2006, 14-il aġenzija kienu għad iridu jimplimentaw is-sistema tal-kontijiet ABAC (Rapport Annwali, in-nota f'qiegħ il-paġna għall-paragrafu 10.31);

               20.

               Jinnota l-kumment tal-Qorti (Rapport Annwali, paragrafu 1.25) dwar spejjeż akkumulati minħabba liv li ma tteħidx li huma responsabbli għalihom uħud mill-aġenziji; jirrimarka li l-Qorti tal-Awdituri kkwalifikat id-dikjarazzjoni ta' assigurazzjoni tagħha fil-każ ta' tliet aġenziji (iċ-Ċentru Ewropew għall-Iżvilupp ta' Taħriġ Vokazzjonali (Cedefop), CEPOL u l-Aġenzija Ewropea tal-Ferroviji) għas-sena finanzjarja 2006 (2005: Cedefop, l-Awtorità Ewropea dwar is-Sigurtà fl-Ikel, l-Aġenzija Ewropea għar-Rikostruzzjoni);

         Verifika interna

               21.

               Ifakkar li f'konformità mal-Artikolu 185(3) tar-Regolament Finanzjarju, l-Awditur Intern tal-Kummissjoni huwa wkoll l-awditur intern tal-aġenziji regolatorji li jingħataw għotjiet mill-baġit tal-UE; jirrimarka li l-Awditur Intern jirrapporta lill-bord ta' tmexxija u lid-direttur ta' kull aġenzija;

               22.

               Jiġbed l-attenzjoni għar-riserva li tniżżlet fir-Rapport tal-Attivitajiet Annwali tal-Awditur Intern għall-2006 kif ġej:
               ‘L-Awditur Intern tal-Kummissjoni m'huwiex f'pożizzjoni li jissodisfa kif suppost l-obbligu tiegħu skont l-Artikolu 185 tar-Regolament Finanzjarju bħala awditur intern tal-korpi tal-Komunità minħabba nuqqas ta' riżorsi ta' staff.’;

               23.

               Jinnota, madankollu, il-kumment tal-Awditur Intern fir-rapport tal-attivitajiet tiegħu għall-2006 li mill-2007, bis-saħħa tar-riżorsi tal-istaff addizzjonali mogħtija mill-Kummissjoni lis-Servizz ta' Verifika Interna (IAS), l-aġenziji regolatorji operattivi kollha se jkunu suġġetti għal xogħol ta' verifika interna fuq bażi annwali;

               24.

               Jinnota l-għadd li kulma jmur qiegħed jikber ta' aġenziji regolatorji u eżekuttivi u ta' intrapriżi konġunti li jeħtieġ li ssirilhom verifika mill-IAS skont l-Artikolu 185 tar-Regolament Finanzjarju; jitlob lill-Kummissjoni sabiex tinforma lill-kumitat kompetenti tagħha dwar jekk ir-riżorsi tal-istaff għad-dispożizzjoni tal-IAS humiex se jkunu biżżejjed sabiex issir verifika annwali ta' dawn il-korpi kollha fis-snin li ġejjin;

               25.

               Josserva li l-Artikolu 72(5) tar-Regolament (KE, Euratom) Nru 2343/2002 jesiġi li kull sena kull aġenzija tibgħat rapport lill-Kummissjoni u lill-awtorità tal-kwittanza li jkun imħejji mid-direttur tagħha u li jiġbor fih l-għadd u t-tip ta' verifiki interni li saru mill-awditur intern, ir-rakkomandazzjonijiet li saru u l-azzjoni li ttieħdet dwar dawn ir-rakkomandazzjonijiet; jitlob lill-aġenziji sabiex jindikaw jekk dan huwiex qiegħed isir u, jekk inhu hekk, kif qiegħed isir;

               26.

               Jieħu nota, fir-rigward tal-kapaċità tal-verifika interna, l-iktar b'rabta mal-aġenziji iżgħar, ta' proposta li saret mill-Awditur Intern quddiem il-kumitat kompetenti tal-Parlament nhar l-14 ta' Settembru 2006 li aġenziji iżgħar għandhom ikunu awtorizzati jixtru servizzi ta' verifika interna mis-settur privat;

         Evalwazzjoni tal-aġenziji

               27.

               Ifakkar l-istqarrija konġunta mill-Parlament, mill-Kunsill u mill-Kummissjoni (8) li ġiet innegozjata fil-konċiljazzjoni quddiem il-Kunsill tal-baġit ECOFIN tat-13 ta' Lulju 2007 li titlob (i) lista ta' aġenziji li l-Kummissjoni bi ħsiebha tevalwa, u (ii) lista ta' aġenziji li diġà ġew evalwati, flimkien ma' sintesi tar-riżultati prinċipali;

         Proċeduri dixxiplinari

               28.

               Jinnota li, minħabba d-daqs tagħhom, aġenziji individwali jsibu diffikultà biex jistabbilixxu bordijiet ta' dixxiplina ad hoc minn fost staff li huwa ta' grad xieraq fil-karriera u li l-IDOC (l-Uffiċċju tal-Investigazzjoni u Dixxiplina) tal-Kummissjoni m'huwiex kompetenti għall-aġenziji; jitlob lill-aġenziji sabiex iqisu bord ta' dixxiplina komuni;

         Abbozz ta' ftehima interistituzzjonali

               29.

               Ifakkar fl-abbozz tal-Ftehim Interistituzzjonali ippreżentat mill-Kummissjoni dwar il-ħolqien ta' qafas operattiv għal aġenziji regolatorji Ewropej (COM(2005) 59), li kien maħsub biex joħloq qafas orizzontali għall-ħolqien, l-istruttura, it-tħaddim, l-evalwazzjoni u l-kontroll tal-aġenziji regolatorji Ewropej; jinnota li l-abbozz jirrappreżenta inizjattiva utli bħala sforz sabiex ikunu rrazzjonalizzati l-ħolqien u l-immaniġġjar tal-aġenziji; jinnota l-istqarrija fir-rapport ta' sintesi 2006 tal-Kummissjoni (paragrafu 3.1, COM(2007) 274) li għalkemm ma sarx progress fin-negozjati wara l-pubblikazzjoni tal-abbozz, tnedew mill-ġdid diskussjonijiet dwar sustanza fil-Kunsill fi tmiem l-2006; jiddispjaċih li ma kienx possibbli li jsir iktar progress lejn l-adozzjoni;

               30.

               Jilqa” b'sodisfazzjon għaldaqstant, l-impenn tal-Kummissjoni li tressaq Komunikazzjoni dwar il-ġejjieni tal-aġenziji regolatorji matul l-2008;

         Aġenziji ffinanzjati minnhom infushom

               31.

               Ifakkar li għaż-żewġ aġenziji li jiffinanzjaw lilhom infushom, id-direttur jingħata l-kwittanza mill-bord amministrattiv; jinnota li t-tnejn li huma għandhom eċċessi akkumulati sinifikanti minn dħul minn onorarji li jkunu ġew trasferiti minn ċifri tas-snin preċedenti:

                           —

                           Uffiċċju għall-Armonizzazzjoni tas-Suq Intern: flus kontanti u l-ekwivalenti fi flus kontanti: EUR 281 miljun (9),

                           —

                           Uffiċċju tal-Komunità għall-Varjetajiet ta' Pjanti: flus kontanti u l-ekwivalenti fi flus kontanti: EUR 18-il miljun (10);

         Punti speċifiċi

               32.

               Jinnota li fl-osservazzjoni tal-Qorti tal-Awdituri fir-rapport tagħha tal-2006 ir-rata ta' impenn għas-sena finanzjarja 2006 kienet 85 %; ir-rata ta' fondi trasferiti għall-baġit li jmiss kienet aktar minn 70 % b'mod ġenerali u kważi 85 % għan-nefqa tal-operat; it-trasferimenti ta' approprijazzjonijiet bejn il-kapitli jew it-titli matul is-sena kienu aktar mil-limitu totali ta' 10 % provduti fir-Regolament Finanzjarju; għalhekk, il-prinċipju baġitarju ta' speċifikazzjoni ma ġiex osservat strettament;

               33.

               Jinnota wkoll li l-impenji legali ddaħħlu qabel l-impenji baġitarji, bil-kontra tar-Regolament Finanzjarju tal-Aġenzija, u li l-kriterji u l-proċeduri użati għar-reklutaġġ tal-persunal ma kinux konformi mad-dispożizzjonijiet ġenerali tar-Regolamenti tal-Persunal;

               34.

               Jirrikonoxxi t-tweġiba tal-Aġenzija li r-rata ta' trasferiment ta' fondi għall-baġit tal-2007 kienet ġejja minħabba d-diffikultajiet tal-perjodu tal-bidu tal-Aġenzija u għall-fatt li riżorsi kbar saru disponibbli biss fl-aħħar tal-2006; l-Aġenzija ma kinetx kapaċi timplimenta bis-sħiħ proċeduri normali għall-ħafna mill-proċeduri ta' reklutaġġ imnedija fl-2006 minħabba n-nuqqas ta' riżorsi fil-perjodu tal-bidu u minħabba d-diffikultajiet li jiġi attirat persunal potenzjali;

               35.

               Jiddispjaċih għall-fatt li l-Aġenzija kellha tuża proċeduri ta' reklutaġġ li ma kinux totalment konformi mad-dispożizzjonijiet ġenerali għall-implimentazzjoni tar-Regolamenti tal-Istaff sabiex tattira persunal u tagħmel mod li l-Aġenzija ssir operattiva kemm jista' jkun malajr;

               36.

               Jistieden lill-Aġenzija u lill-Kummissjoni biex itejbu l-ippjanar tal-bżonnijiet baġitarji u tal-istaff tal-Aġenzija fil-ġejjieni;

               37.

               Mill-kontijiet (balance sheet) tal-Aġenzija jinnota li fil-31 ta' Diċembru 2006, l-Aġenzija kellha EUR 14,3 miljun fi flus (għall-sussidju Komunitarju ta' EUR 15,2 miljun u baġit annwali ta' EUR 19,2 miljun);

               38.

               Ifakkar li waqt li fl-ewwel sena mill-eżistenza tagħha l-baġit tal-Aġenzija kien ta' EUR 6,2 miljun, il-baġit fl-2006 ġie emendat darbtejn mill-awtorita baġitarja, u ġie miżjud minn EUR 12,3 miljun għal EUR 19,2 miljun; jinnota d-dikjarazzjoni fir-rapport annwali li d-disponibbilita fit-tard tal-fondi addizzjonali mogħtija lill-Aġenzija f'Ottubru 2006 wasslet għal problemi ta' nfiq lil hinn mil-limiti tal-kapaċita ta' assorbiment tal-Aġenzija;

               39.

               Mill-kontijiet jinnota wkoll li fil-31 ta' Diċembru 2006, ġew mimlija biss 9 mit-18 il-post AD;

               40.

               Jieħu nota tad-dikjarazzjoni fir-rapport annwali tal-Aġenzija għall-2006 li l-Aġenzija ġiet mogħtija awtonomija finanzjarja sħiħa biss mill-1 ta' Ottubru 2006, u li qabel dik id-data, kull infiq relatat ma' kwistjonijiet amministrattivi ġie awtorizzat mid-DG JLS tal-Kummissjoni fi Brussell;

               41.

               Jistieden lill-Aġenzija biex ittejjeb l-immaniġġjar finanzjarju tagħha, speċjalment rigward iż-żieda tal-baġit tagħha għas-snin finanzjarji 2007 u 2008.

      (1)  ĠU C 261, 31.10.2007, p. 7.

      (2)  ĠU C 309, 19.12.2007, p. 29.

      (3)  ĠU L 248, 16.9.2002, p. 1.

      (4)  ĠU L 349, 25.11.2004, p. 1.

      (5)  ĠU L 357, 31.12.2002, p. 72.

      (6)  Ir-riżoluzzjonijiet kollha dwar l-Aġenziji kienu ppubblikati fil-ĠU L 196, 27.7.2005.

      (7)  ĠU C 273, 15.11.2007, p. 1.

      (8)  Dokument tal-Kunsill DS 605/1/07 Rev1.

      (9)  Sors: Rapport dwar il-kontijiet annwali tal-Uffiċċju għall-Armonizzazzjoni tas-Suq Intern għas-sena finanzjarja 2006 flimkien mat-tweġibiet tal-Uffiċċju (ĠU C 309, 19.12.2007, p. 141).

      (10)  Sors: Rapport dwar il-kontijiet annwali tal-Uffiċċju tal-Komunità għall-Varjetà ta' Pjanti għas-sena finanzjarja 2006 flimkien mat-tweġibiet tal-Uffiċċju (ĠU C 309, 19.12.2007, p. 135).


title: Deċiżjoni tal-Kunsill 2007/449/PESK tat- 28 ta’ Ġunju 2007 li timplimenta l-Pożizzjoni Komuni 2004/694/PESK dwar aktar miżuri ta' appoġġ għall-implimentazzjoni effettiva tal-mandat tat-Tribunal Kriminali Internazzjonali għal dik li qabel kienet il-Jugoslavja (ICTY)

text:
               29.6.2007

               MT

               Il-Ġurnal Uffiċjali ta’ l-Unjoni Ewropea

               L 169/75

         DEĊIŻJONI TAL-KUNSILL 2007/449/PESK
   tat-28 ta’ Ġunju 2007
   li timplimenta l-Pożizzjoni Komuni 2004/694/PESK dwar aktar miżuri ta' appoġġ għall-implimentazzjoni effettiva tal-mandat tat-Tribunal Kriminali Internazzjonali għal dik li qabel kienet il-Jugoslavja (ICTY)
   IL-KUNSILL TA’ L-UNJONI EWROPEA,
   Wara li kkunsidra l-Pożizzjoni Komuni tal-Kunsill 2004/694/PESK (1), u b’mod partikolari l-Artikolu 2 tagħha, flimkien mat-tieni inċiż ta’ l-Artikolu 23(2) tat-Trattat dwar l-Unjoni Ewropea,
   Billi,

               (1)

               Taħt it-termini tal-Pożizzjoni Komuni 2004/694/PESK, il-Kunsill adotta miżuri sabiex jiffriża l-fondi u r-riżorsi ekonomiċi kollha li jappartjenu għall-persuni fiżiċi elenkati fl-Anness għaliha, li jinsabu taħt att ta' akkuża mill-ICTY.

               (2)

               Wara t-trasferiment tas-Sur Zdravko TOLIMIR u s-Sur Vlastimir DJORDJEVIC għall-kustodja ta' l-ICTY fl-1 ta' Ġunju 2007, ismu għandu jitneħħa mil-lista.

               (3)

               Barra minn hekk, għandhom jiġu pprovduti raġunijiet rigward l-individwi li jibqgħu fuq il-lista.

               (4)

               Għalhekk jeħtieġ li l-lista li tinsab fl-Anness għall-Pożizzjoni Komuni 2004/694/PESK tiġi addattata kif meħtieġ,

         IDDEĊIEDA KIF ĠEJ:
   Artikolu 1
   L-Anness għall-Pożizzjoni Komuni 2004/694/PESK għandu jiġi sostitwit bl-Anness għal din id-Deċiżjoni.
   Artikolu 2
   Din id-Deċiżjoni għandu jkollha effett fid-data ta' l-adozzjoni tagħha.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmul fil-Lussemburgu, 28 ta’ Ġunju 2007.

            Għall-Kunsill

            Il-President

         S. GABRIEL

      (1)  ĠU L 315, 14.10.2004, p. 52. Il-Pożizzjoni Komuni kif emendata bid-Deċiżjoni 2006/484/PESK (ĠU L 189, 12.7.2006, p. 25) u estiża mill-Pożizzjoni Komuni 2006/671/PESK (ĠU L 275/66, 6.10.2006, p. 66).

      ANNESS
      Lista ta' persuni msemmija fl-Artikolu 1

                  Individwu

                  Raġuni

                  1.

                  Isem: HADZIC Goran (raġel)
                  Data tat-twelid: 7.9.1958
                  Post tat-twelid: Vinkovci, Kroazja
                  Ċittadin tas-Serbja

                  akkużat mill-ICTY u għadu liberu

                     Akkuża: 4 ta' Ġunju 2004

                     Każ nru.: IT-04-75

                  2.

                  Isem: KARADZIC Radovan (raġel)
                  Data tat-twelid: 19.6.1945
                  Post tat-twelid: Petnjica, il-muniċipalità ta' Savnik, Montenegro
                  Ċittadin tal-Bożnja u Ħerzegovina

                  akkużat mill-ICTY u għadu liberu

                     Akkuża inizjali: 25 ta' Lulju 1995; it-tieni akkuża: 16 ta' Novembru 1995; akkuża emendata: 31 ta' Mejju 2000

                     Każ nru.: IT-95-5/18

                  3.

                  Isem: MLADIC Ratko (raġel)
                  Data tat-twelid: 12.3.1948
                  Post tat-twelid: Bozanovici, muniċipalità ta' Kalinovik, Bożnja u Ħerzegovina
                  Ċittadin tal-Bożnja u Ħerzegovina

                  akkużat mill-ICTY u għadu liberu

                     Akkuża inizjali: 25 ta' Lulju 1995; it-tieni akkuża: 16 ta' Novembru 1995; akkuża emendata: 8 ta' Novembru 2002

                     Każ nru.: IT-95-5/18

                  4.

                  Isem: ZUPLJANIN Stojan (raġel)
                  Data tat-twelid: 22.9.1951
                  Post tat-twelid: Kotor Varos, Bożnja u Ħerzegovina
                  Ċittadin tal-Bożnja u Ħerzegovina

                  akkużat mill-ICTY u għadu liberu

                     Akkuża inizjali: 17 ta' Diċembru 1999; it-tieni akkuża emendata: 6 ta' Ottubru 2004

                     Każ nru.: IT-99-36-I


title: Deċiżjoni tal-Kunsill (UE) 2017/1764 tal-25 ta' Settembru 2017 li taħtar membru supplenti, propost mir-Repubblika tal-Awstrija, fil-Kumitat tar-Reġjuni

text:
               28.9.2017

               MT

               Il-Ġurnal Uffiċjali tal-Unjoni Ewropea

               L 250/58

         DEĊIŻJONI TAL-KUNSILL (UE) 2017/1764
   tal-25 ta' Settembru 2017
   li taħtar membru supplenti, propost mir-Repubblika tal-Awstrija, fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Awstrijak,
   Billi:

               (1)

               Fis-26 ta' Jannar 2015, fil-5 ta' Frar 2015 u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għall-ħatra tas-Sur Hannes WENINGER bħala membru tal-Kumitat tar-Reġjuni, sar vakanti siġġu ta' membru supplenti,

         ADOTTA DIN ID-DEĊIŻJONI:
   Artikolu 1
   Huwa b'dan maħtur membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta' Jannar 2020:

               —

               Is-Sur Markus LINHART, Bürgermeister und Gemeinderat von Bregenz.

         Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-25 ta' Settembru 2017.

            Għall-Kunsill

            Il-President

         M. MAASIKAS

      (1)  Id-Deċiżjoni tal-Kunsill (UE) 2015/116 tas-26 ta' Jannar 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 20, 27.1.2015, p. 42).

      (2)  Id-Deċiżjoni tal-Kunsill (UE) 2015/190 tal-5 ta' Frar 2015 li taħtar il-membri u membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 31, 7.2.2015, p. 25).

      (3)  Id-Deċiżjoni tal-Kunsill (UE) 2015/994 tat-23 ta' Ġunju 2015 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020 (ĠU L 159, 25.6.2015, p. 70).


title: 2009/122/KE: Deċiżjoni tal-Kunsill tal- 10 ta' Frar 2009 li taħtar membru tar-Renju Unit fil-Kumitat tar-Reġjuni

text:
               13.2.2009

               MT

               Il-Ġurnal Uffiċjali tal-Unjoni Ewropea

               L 42/16

         DEĊIŻJONI TAL-KUNSILL
   tal-10 ta' Frar 2009
   li taħtar membru tar-Renju Unit fil-Kumitat tar-Reġjuni
   (2009/122/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern tar-Renju Unit,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Konsegwentement għat-tmiem tal-mandat tas-Sur W.J. WILLIAMS sar vakanti siġġu ta’ membru fil-Kumitat tar-Reġjuni.

         IDDEĊIEDA KIF ĠEJ:
   Artikolu 1
   Huwa b’dan maħtur membru fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               —

               Is-Sur Robert BRIGHT, Councillor, Newport City.

         Artikolu 2
   Din id-Deċiżjoni għandu jkollha effett fil-jum tal-adozzjoni tagħha.

      Magħmula fi Brussell, 10 ta’ Frar 2009.

            Għall-Kunsill

            Il-President

         M. KALOUSEK

      (1)  ĠU L 56, 25.2.2006, p. 75.


title: Deċiżjoni (UE) 2017/1729 tal-Parlament Ewropew tas-27 ta' April 2017 dwar il-kwittanza għall-implimentazzjoni tal-baġit tal-Impriża Konġunta dwar l-Industriji b'bażi Bijoloġika għas-sena finanzjarja 2015

text:
               29.9.2017

               MT

               Il-Ġurnal Uffiċjali tal-Unjoni Ewropea

               L 252/336

         DEĊIŻJONI (UE) 2017/1729 TAL-PARLAMENT EWROPEW
   tas-27 ta' April 2017
   dwar il-kwittanza għall-implimentazzjoni tal-baġit tal-Impriża Konġunta dwar l-Industriji b'bażi Bijoloġika għas-sena finanzjarja 2015
   IL-PARLAMENT EWROPEW,

               —

               wara li kkunsidra l-kontijiet annwali finali tal-Impriża Konġunta dwar l-Industriji b'bażi Bijoloġika għas-sena finanzjarja 2015,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta dwar l-Industriji b'bażi Bijoloġika għas-sena finanzjarja 2015, flimkien mat-tweġiba tal-Impriża Konġunta (1),

               —

               wara li kkunsidra d-dikjarazzjoni ta' assigurazzjoni (2) dwar l-affidabilità tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2015 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tal-21 ta' Frar 2017 dwar il-kwittanza li għandha tingħata lill-Impriża Konġunta fir-rigward tal-implimentazzjoni tal-baġit għas-sena finanzjarja 2015 (05875/2017 — C8-0088/2017),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b'mod partikolari l-Artikolu 209 tiegħu,

               —

               wara li kkunsidra r-Regolament tal-Kunsill (UE) Nru 560/2014 tas-6 ta' Mejju 2014 li jistabbilixxi l-Impriża Konġunta dwar l-Industriji b'bażi Bijoloġika (4), u b'mod partikolari l-Artikolu 12 tiegħu,

               —

               wara li kkunsidra r-Regolament ta' Delega tal-Kummissjoni (UE) Nru 110/2014 tat-30 ta' Settembru 2013 dwar il-Mudell tar-Regolament Finanzjarju għal korpi ta' sħubija pubblika-privata msemmija fl-Artikolu 209 tar-Regolament (UE, Euratom) Nru 966/2012 tal-Parlament Ewropew u tal-Kunsill (5),

               —

               wara li kkunsidra l-Artikolu 94 u l-Anness IV tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A8-0103/2017),

               1.

               Jagħti l-kwittanza lid-Direttur Eżekuttiv tal-Impriża Konġunta dwar l-Industriji b'bażi Bijoloġika għall-implimentazzjoni tal-baġit tal-Impriża Konġunta għas-sena finanzjarja 2015;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Eżekuttiv tal-Impriża Konġunta dwar l-Industriji b'bażi Bijoloġika, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

            Il-President

         Antonio TAJANI

            Is-Segretarju Ġenerali

         Klaus WELLE

      (1)  ĠU C 473, 16.12.2016, p. 7.

      (2)  ĠU C 473, 16.12.2016, p. 8.

      (3)  ĠU L 298, 26.10.2012, p. 1.

      (4)  ĠU L 169, 7.6.2014, p. 130.

      (5)  ĠU L 38, 7.2.2014, p. 2.


title: Id-Deċiżjoni tal-Kunsill tat-2 ta' April 2004 li timplementa l-Artikolu 2(3) tar-Regolament (KE) Nru 2580/2001 dwar certi miżuri restrittivi speċifiċi mmirati lejn ċerti persuni u entitajiet bil-ħsieb li jiġi miġġieled it-terroriżmu u li tħassar id-Deċiżjoni 2003/902

text:
Avviż Legali Importanti

|

32004D0306

Official Journal L 099 , 03/04/2004 P. 0028 - 0029

		Id-Deċiżjoni tal-Kunsilltat-2 ta' April 2004li timplementa l-Artikolu 2(3) tar-Regolament (KE) Nru 2580/2001 dwar certi miżuri restrittivi speċifiċi mmirati lejn ċerti persuni u entitajiet bil-ħsieb li jiġi miġġieled it-terroriżmu u li tħassar id-Deċiżjoni 2003/902(2004/306/KE)IL-KUNSILL TA' L-UNJONI EWROPEA,Wara li kkunsidra r-Regolament (KE) No 2580/2001 tas-27 ta' Diċembru 2001 fuq miżuri restrittivi speċifiċi diretti kontra ċerti persuni u entitajiet b'viżjoni biex jikkombattu lit-terroriżmu [1], u b'mod partikolari l-Artikolu 2(3) tiegħu,Billi:(1) Fit-22 ta' Diċembru, il-Kunsill addotta Deċiżjoni 2003/902/KE li timplimenta l-Artikolu 2(3) tar-Regolament (KE) No 2580/2001 fuq miżuri restrittivi speċifiċi kontra ċerti persuni u entitajiet b'viżjoni biex jikkombattu t-terroriżmu u li jabbroga Deċiżjoni 2003/646/KE [2].(2) Hu mixtieq li tiġi adottata lista aġġornata ta' persuni, gruppi u entitajiet lil għalihom japplika Regolament (KE) No 2580/2001,IDDEĊIEDA DAN LI ĠEJ:Artikolu 1Il-lista provduta għall-Artikolu 2tar-Regolament (KE) No 2580/2001 għandha tkun din:1. PERSUNI1. ABOU, Rabah Naami (a.k.a. Naami Hamza; a.k.a. Mihoubi Faycal; a.k.a. Fellah Ahmed; a.k.a. Dafri Rèmi Lahdi) imwieled ta' l- 1.2.1966 f'Alġeri (Algerija) (Membru ta' al-Takfir u al-Hijra)2. ABOUD, Maisi (a.k.a. L-Abderrahmane Svizzeru) imwieled fis- 17.10.1964 f'Alġeri (Algerija) (Membru ta' al-Takfir u al-Hijra)3. AL-MUGHASSIL, Ahmad Ibrahim (a.k.a. ABU OMRAN; a.k.a. AL-MUGHASSIL, Ahmed Ibrahim) imwieled fis- 26.6.1967 ġewwa Qatif-Bab al Shamal, L-Arabja Sawdija; ċittadin ta' l-Arabja Sawdija4. AL-NASSER, Abdelkarim Hussein Mohamed, imwieled fi Al Ihsa, l-Arabja Sawdija; ċittadin ta' l-Arabja Sawdija5. AL YACOUB, Ibrahim Salih Mohammed, imwieled fis- 16.10.1966 f'Tarut, l-Arabja Sawdija; ċittadin ta' l-Arabja Sawdija6. ARIOUA, Azzedine, imwieled fl- 20.11.1960 f'Konstantin (Alġerija) (Membru ta' al-Takfir and al-Hijra)7. ARIOUA, Kamel (a.k.a. Lamine Kamel) imwieled fit- 18.8.1969 f'Konstantin (Alġerija) (Membru ta' al-Takfir and al-Hijra)8. ASLI, Mohamed (a.k.a. Dahmane Mohamed) imwieled fit- 13.5.1975 f'Ain Taya (Algerija) (Membru ta' al-Takfir u al-Hijra)9. ASLI, Rabah imwieled fit- 13.5.1975 f'Ain Taya (Algerija) (Membru ta' al-Takfir u al-Hijra)10. ATWA, Ali (a.k.a. BOUSLIM, Ammar Mansour; a.k.a. SALIM, Hassan Rostom), Lebanon, imwieled fl-1960 fil-Libanu; ċttadin Lebaniż11. DARIB, Noureddine (a.k.a. Carreto; a.k.a. Zitoun Mourad) imwieled fl- 1.2.1972 fl-Alġerija (Membru ta' al-Takfir u al-Hijra)12. DJABALI, Abderrahmane (a.k.a. Touil) imwieled fl- 1.6.1970 fl-Alġerija (Membru ta' al-Takfir u al-Hijra)13. EL-HOORIE, Ali Saed Bin Ali (a.k.a. AL-HOURI, Ali Saed Bin Ali; a.k.a. EL-HOURI, Ali Saed Bin Ali) imwieled fl- 10.7.1965 alt. tal- 11.7.1965 f'El Dibabiya, l-Arabja Sawdija; ċittadin ta' l-Arabja Sawdija14. FAHAS, Sofiane Yacine imwieled fl- 10.9.1971 f'Alġeri (Alġerija) (Membru ta' al-Takfir u al-Hijra)15. IZZ-AL-DIN, Hasan (a.k.a. GARBAYA, AHMED; a.k.a. SA-ID; a.k.a. SALWWAN, Samir), Libanu, imwieled fl-1963 fil-Libanu ċittadin Lebaniż16. LASSASSI, Saber (a.k.a. Mimiche) imwieled fit- 30.11.1970 f'Konstantin (Algerija) (Membru ta' al-Takfir u al-Hijra)17. MOHAMMED, Khalid Shaikh (a.k.a. ALI, Salem; a.k.a. BIN KHALID, Fahd Bin Adballah; a.k.a. HENIN, Ashraf Refaat Nabith; a.k.a. WADOOD, Khalid Adbul) imwieled fl- 14.4.1965 alt. ta' l- 1.3.1964 fil-Pakistan, Nru tal-passaport 48855518. MOKTARI, Fateh (a.k.a. Ferdi Omar) imwieled fis- 26.12.1974 f'Hussein Dey (Alġerija) (Membru ta' al-Takfir u al-Hijra)19. MUGHNIYAH, Imad Fa'iz (a.k.a. MUGHNIYAH, Imad Fayiz), Ufficjal Anzjan tas-Servizzi Sigrieti ta' HIZBALLAH, imwieled tas- 7.12.1962 f'Tayr Dibba, Libanu, Nru tal-passaport 432298 (Libanu)20. NOUARA, Farid imwieled fil- 25.11.1973 f'Alġeri (Alġerija) (Membru ta' al-Takfir u al-Hijra)21. RESSOUS, Hoari (a.k.a. Hallasa Farid) imwieled fil- 11.9.1968 f'Alġeri (Alġerija) (Membru ta' al-Takfir u al-Hijra)22. SEDKAOUI, Noureddine (a.k.a. Nounou) imwieled fit- 23.6.1963 f'Alġeri (Alġerija) (Membru ta' al-Takfir u al-Hijra)23. SELMANI, Abdelghani (a.k.a. Gano) imwieled fl- 14.6.1974 f'Alġeri (Alġerija) (Membru ta' al-Takfir u al-Hijra)24. SENOUCI, Sofiane mwieled fil- 15.4.1971 f'Hussein Dey (Alġerija) (Membru ta' al-Takfir u al-Hijra)25. SISON, Jose Maria (a.k.a. Armando Liwanag, a.k.a. Joma, responsabbli mill-NPA) imwieled fit-8.2.1939 f'Cabugao, il-Filippini26. TINGUALI, Mohammed (a.k.a. Mouh di Kouba) imwieled fil- 21.4.1964 fi Blida (Alġerija) (Membru ta' al-Takfir and al-Hijra)2. GRUPPI U ENTITAJIIET1. L-organizzazzjoni Abu Nidal (ANO), (a.k.a. il-Kunsill Revoluzzjonarju tal-Fatah, il-Brigati Rivoluzzjonarji Għarab, Settembru l-Iswed, u l-Organizzazzjoni ta' Misilmin Soċjalisti)2. Il-Brigata Al-Aqsa Martyrs3. Al-Takfir u Al-Ħijra4. Aum Shinrikyo (a.k.a. AUM, a.k.a. Aum Supreme Truth, a.k.a. Aleph)5. Babbar Khalsa6. Gama'a al-Islamiyya (Grupp Islamiku), (a.k.a. Al-Gama'a al-Islamiyya, IG)7. Front tal-GwerrieraIslamiċi Kbar tal-Lvant (IBDA-C)8. Hamas (inckluż Hamas-Izz al-Din al-Qassem)9. Il-Fondazzjoni għall-Helsien u l-Iżvilupp ta' l-Art Imqaddsa10. Il-Federazzjoni Internazzjonali taż-Żgħażagħ Sikh (ISYF)11. Kahane Chai (Kach)12. Il-Partit tal-Ħaddiema Kurdi (PKK) (a.k.a. KADEK, a.k.a. KONGRA-GEL)13. Lashkar e Tayyaba (LET)/Pashan-e-Ahle Hadis14. L-Organizzazzjoni Mujahedin-e Khalq (MEK or MKO) (minbarra l-"Kunsill Nazzjonali tar-Reżistenza ta' l-Iran" (NCRI)) (a.k.a. L-Armata ta' Liberazzjoni Nazzjonali ta' l-Iran (NLA, il-fergħa militanti tal-MEK), il-Mujaħidin tal-Poplu ta' l-Iran (PMOI), Is-Soċjetà ta' l-Istudenti Misilmin ta' l-Iran)15. L-Armata Nazzjonali tal-Liberazzjoni (Ejército de Liberación Nacional)16. L-Armata Popolari l-Ġdida (NPA), Filippini, magħquda ma' Sison Jose Maria C. (a.k.a. Armando Liwanag, a.k.a. Joma, responsabbli tal-NPA)17. Il-Front ta' Liberazzjoni tal-Palestina (PLF)18. Il-Jihad Islamika tal-Palestina (PIJ)19. Il-Front Popolari għall-Liberazzjoni tal-Palestina (PFLP)20. Il-Front Popolari tal-Liberazzjoni tal-Kmand tal-Palestina-Ġenerali, (a.k.a. PFLP-General virgola, a.k.a. PFLP-GC)21. Il-Forzi Armati Rivoluzzjonarji tal-Kolombja (FARC)22. L-Armata/Front/Partit Rivoluzzjonarju tal-Ħelsien tal-Polplu (DHKP/C), (a.k.a. Devrimci Sol (Xellugin Revoluzzjonarji), Dev Sol)23. It-Triq li Tiddi (SL) (Sendero Luminoso)24. Stichting Al Aqsa (a.k.a. Stichting Al Aqsa Nederland, a.k.a. Al Aqsa Nederland)25. Forzi/Grupp ta' Difiża personali Uniti tal-Colombia (AUC) (Autodefensas Unidas de Colombia)Artikolu 2Id-Deċiżjoni 2003/902/KE hija mħassra permezz ta' din Deċiżjoni.Artikolu 3Din id-Deċiżjoni għandha tkun ippubblikata fil-Ġurnal Uffiċjali ta' l-Unjoni Ewropea.Għandha tidħol fis-seħħ fid-data tal-pubblikazzjoni tagħħa.Magħmula fi Brussel, it-2 April 2004.Għall-KunsillIl-PresidentB. Cowen[1] ĠU L 344, tat-28.12.2001, p. 70. Regolament kif ġie emendat l-aħħar mir-Regolament tal-Kummissjoni (KE) No 745/2003 (ĠU L 106, tad-29.4.2003, p. 22).[2] ĠU L 340, 24.12.03, p. 63.--------------------------------------------------


title: 2009/304/KE: Deċiżjoni tal-Kummissjoni tat- 30 ta’ Marzu 2009 li taħtar 12-il membru tal-Kumitat Konsultattiv Ewropew tal-Istatistika (Test b’relevanza għaż-ŻEE)

text:
               31.3.2009

               MT

               Il-Ġurnal Uffiċjali tal-Unjoni Ewropea

               L 84/44

         DEĊIŻJONI TAL-KUMMISSJONI
   tat-30 ta’ Marzu 2009
   li taħtar 12-il membru tal-Kumitat Konsultattiv Ewropew tal-Istatistika
   (Test b’relevanza għaż-ŻEE)
   (2009/304/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni Nru 234/2008/KE tal-Parlament Ewropew u tal-Kunsill tal-11 ta’ Marzu 2008 li tistabbilixxi l-Kumitat Konsultattiv Ewropew tal-Istatistika, u li tħassar id-Deċizjoni tal-Kunsill 91/116/KEE (1), u b’mod partikolari l-Artikolu 4(1)(a) tagħha,
   Wara li kkonsultat mal-Kunsill,
   Wara li kkonsultat mal-Parlament Ewropew,
   Billi:

               (1)

               Il-Kumitat Konsultattiv Ewropew tal-Istatistika huwa magħmul minn 24 membru.

               (2)

               Skont l-Artikolu 4(1) tad-Deċiżjoni Nru 234/2008/KE, 12-il membru għandhom ikunu maħtura mill-Kummissjoni, wara li din tikkonsulta mal-Parlament Ewropew u mal-Kunsill.

               (3)

               L-Istati Membri pprovdew lill-Kummissjoni b’lista ta’ kandidati li għandhom kwalifiki stabbiliti sew fil-qasam tal-istatistika.

               (4)

               Meta taħtar lil dawk it-12-il membru, il-Kummissjoni għandha tiżgura li huma jirrappreżentaw b’mod ugwali lill-utenti, lil min iwieġeb u lill-partijiet l-oħra interessati fl-istatistika Komunitarja (fosthom il-komunità xjentifika, il-partijiet soċjali u s-soċjetà ċivili).

         IDDEĊIDIET KIF ĠEJ:
   Artikolu 1
   Il-persuni msemmijin fl-Anness huma b’dan maħtura membri tal-Kumitat Konsultattiv Ewropew tal-Istatistika għal żmien ta’ ħames snin.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmula fi Brussell, 30 ta’ Marzu 2009.

            Għall-Kummissjoni

         Joaquín ALMUNIA

            Membru tal-Kummissjoni

      (1)  ĠU L 73, 15.3.2008, p. 13.

      ANNESS
      Karl Andrea FEMRELL
      Ladislav KABÁT
      Lea KAUPPI
      Irena E. KOTOWSKA
      Denise Anne LIEVESLEY
      Hristina MITREVA
      Luca PAOLAZZI
      Robert ROCHEFORT
      Julio RODRĺGUEZ LÓPEZ
      Ineke STOOP
      Hartmut TOFAUTE
      Brendan WALSH


title: Deċiżjoni (UE) 2016/1503 tal-Parlament Ewropew tat-28 ta’ April 2016 dwar l-għeluq tal-kontijiet tal-Aġenzija Ewropea tas-Sikurezza tal-Avjazzjoni għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/207

         DEĊIŻJONI (UE) 2016/1503 TAL-PARLAMENT EWROPEW
   tat-28 ta’ April 2016
   dwar l-għeluq tal-kontijiet tal-Aġenzija Ewropea tas-Sikurezza tal-Avjazzjoni għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea tas-Sikurezza tal-Avjazzjoni għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tas-Sikurezza tal-Avjazzjoni għas-sena finanzjarja 2014, flimkien mar-risposta tal-Aġenzija (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0073/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 216/2008 tal-Parlament Ewropew u tal-Kunsill tal-20 ta’ Frar 2008 dwar regoli komuni fil-kamp tal-avjazzjoni ċivili u li jistabblixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE (4), u b’mod partikolari l-Artikolu 60 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament Delegat tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A8-0095/2016),

               1.

               Jinnota li l-kontijiet annwali finali tal-Aġenzija Ewropea tas-Sikurezza tal-Avjazzjoni huma kif annessi mar-rapport tal-Qorti tal-Awdituri;

               2.

               Japprova l-għeluq tal-kontijiet tal-Aġenzija Ewropea tas-Sikurezza tal-Avjazzjoni għas-sena finanzjarja 2014;

               3.

               Jagħti istruzzjonijiet lill-President tiegħu biex jgħaddi din id-deċiżjoni lid-Direttur Eżekuttiv tal-Aġenzija Ewropea tas-Sikurezza tal-Avjazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 81.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1.

      (4)  ĠU L 79, 19.3.2008, p. 1.

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


Avviż Legali Importanti

|

52005DP0268(02)

European Parliament decision on the request for defence of the immunity and privileges of Umberto Bossi (2004/2101(IMM))

Official Journal 157 E , 06/07/2006 P. 0070 - 0070

		1.European Parliament decision on the request for defence of the immunity and privileges of Umberto Bossi (2004/2101(IMM))The European Parliament,- having regard to the request by a barrister acting for Mr Umberto Bossi, for defence of his immunity in connection with criminal proceedings pending before the Brescia District Court, of 7 May 2004, announced in plenary sitting on 22 July 2004,- having regard to Articles 9 and 10 of the Protocol of 8 April 1965 on the Privileges and Immunities of the European Communities, and Article 6(2) of the Act of 20 September 1976 concerning the election of the members of the European Parliament by direct universal suffrage,- having regard to the judgments of 12 May 1964 and 10 July 1986 [1] of the Court of Justice of the European Communities,- having regard to Rules 6(3) and 7 of its Rules of Procedure,- having regard to the report of the Committee on Legal Affairs (A6-0210/2005),A. whereas Umberto Bossi was a Member of the European Parliament in the fourth legislative term (start of mandate on 19 July 1994, mandate verified on 15 November 1994, mandate expired on 19 July 1999) and in the fifth legislative term (start of mandate on 20 July 1999, mandate verified on 15 December 1999, mandate expired on 10 June 2001 for incompatibility),B. whereas Members of the European Parliament may not be subject to any form of inquiry, detention or legal proceedings in respect of opinions expressed or votes cast by them in the performance of their duties [2],1. Decides to defend the immunity and privileges of Umberto Bossi;2. Proposes, pursuant to Article 9 of the above-mentioned Protocol and having regard to the proceedings of the relevant Member State, to declare that the proceedings in question should not be continued; therefore calls on the Court to draw the appropriate conclusions;3. Instructs its President immediately to forward this decision and the report of the committee responsible to the Brescia District Court.[1] Case 101/63: Wagner v Fohrmann and Krier [1964] ECR 195 and Case 149/85: Wybot v Faure and others [1986] ECR 2391.[2] Article 9 of the Protocol on the Privileges and Immunities of the European Communities.--------------------------------------------------